Erling Svensen

Erling Svensen er en norsk undervannsfotograf og dykker. Han er født 29-10-1955 i Egersund der han har bodd hele livet. Erling har gjennom sine 45 år som dykker registrert og dokumentert livet i havet både i Norge og ellers rundt i verden.
Erling Svensen har vært hovedfotograf i ca 15 bøker. Mest kjent er boka Dyreliv i havet, norsk marin fauna, som utkom første gang i 1999. 7. utgave kom høsten 2020. Den er solgt i mer enn 35.000 eksemplar, og boka er og oversatt til engelsk og svensk.

Erling Svensen har de seneste år oppdaget mange nye marine arter for Norge, og også nye arter for vitenskapen. En av disse, Polymastia svenseni, har fått hans navn.

Referanser 

Norske fotografer
Dykkere
Personer fra Eigersund kommune
Dykking i Norge